Foto’s: Bulle wen eerste CB-stryd van 2022Die Blou Bulle het die Pumas op die Mbombela-stadion in die openingswedstryd van die Curriebekerreeks geklop. Foto: GB Jordaan. Hoewel dinge nie seepglad verloop het nie, het die Blou Bulle genoeg op die Mbombela-stadion gedoen om die Pumas met 33 – 19 te klop. Die rustydtelling was 11 – 3 in die besoekers se guns. Die Pretorianers het vier drieë gedruk, terwyl Chris Smith 13 punte met sy skopvoet aangeteken het. Daarteenoor kan die Laevelders vir Tinus de Beer bedank vir sy vermoë agter die skopkelkie, terwyl ’n strafdrie ook aan hulle toegeken is. GB Jordaan was in Nelspruit om die aksie vas te vang. Blou Bulle: Drieë: Embrose Papier, Ruan Nortjé, Johan Grobbelaar en WJ Steenkamp. Doelskoppe: Chris Smith (2). Strafskoppe: Smith (3). Pumas: Drie: Strafdrie. Strafskoppe: Tinus de Beer (4). Die wedstryde sal regstreeks op SuperSport uitgesaai word.